मोहरी के कलाकार सदाबृज
लोककला
लोककला
मोहरी के कलाकार सदाबृज
मं दराजी ह अपन जिनगी के आखिरी बसंत म जेन गरीबी के भोंभरा म जर के जिनगी ल बिताइस, वइसने आज घलो दाऊजी जइसन नाचा के कतको नामचीन कलाकार अउ उंकर परवार ह गरीबी के भोंभरा म जरत हे। फेर सरकार इंकर आरो नइ लेत हे।
संगीत के जानकारमन कहिथे कि जेन प्रतिभा अउ संगीत के साधना सदाबृज म रिहिस वो हिसाब ले वोहा उच्च कोटि के कलाकार रिहिस। अपन मोहरी के तान ले मधुर संगीत ल दे के सदाबृजजी परलोक चल दिस, फेर आज घलो सब के हिरदे म अपन संगीत ले जियत हे।
राजनांदगांव जिला के छुरिया तहसील ले रक्सेल कोती 20 किलोमीटर दूरिहा म बसे गांव केसोखैरी म गरीब किसनहा परवार म जनम पाय सदाबृजजी ह नानपन ले लोक संगीत के कला साधना म अपनआप ल समरपित कर देय रिहिस। अपन अल्पआयु म घलो हमर अंचल के नाचा-गम्मत के संगीत ल एक नवा सरग कस ऊंचाई दे के ये कहावत ल सच कर दिस की ‘पखना म दबे हीरा’ गांव के संसाधन अउ सुविधाविहीन घर म भी रहिके हार नइ मानिस। संगीत के सरलगहा साधना करत अपन एक-एक सांस ल जियत भर ले नाचा के मंच म संगीत ल सजाय बर निछावर कर दिस।
सरकार के पाछु एक सवाल घलो छोड़ के चल दिस की कलाकारमन के पारिवारिक जिनगी ल आज झांक के देखे के जरवत हे। जेन कलाकार अपन जियतभर ले राज के कला, संस्करीति ल सजाय अउ संवारे बर अपन तन ल घलो खुवार कर देथे। कतको कलाकार बीमरहा तन ल लेके अउ काही अलहन म अल्पमृत्यु के काल म झपा के अपन पूरा परवार ल अधर म छोड़ के चल देथे। अइसन कलाकारमन के परवार के सरकार ल सुध लेय ल परही।
सदाबृज के पारंपरिक गड़वा बाजा म मोहरी ले संगत करत, सुने म अइसे थोरको नइ लगे की राधेलाल गंधर्व ले सदाबृज ह अपन नाचा ठेठ म तनिक भी पाछू रिहिस। मोला छत्तीसगढ़ के पहिली गड़वा बाजा प्रतियोगिता म भाग लेय के संगे-संग राधेलाल गंधर्व ल भी सुने के अवसर मिले रिहिस।
वो समे म सदाबृजजी ह सबले पहिली बांसुरी बजाय बर सिखिस अउ बिहाब बाजा म आप दफड़ा घलो बजाय। फिर छत्तीसगढ़ के लोक नाट्य नाचा म मोहरी (सहनाई) बजाय बर छत्तीसगढ़ के करार म बसे अउ अपन समे म ख्यातिप्राप्त नाचा पारटी धामनसरा (महारास्ट्र) के सुरुज चंदा नाचा पारटी म संगत करिस।
अब पाइए अपने शहर ( Raipur News in Hindi) सबसे पहले पत्रिका वेबसाइट पर | Hindi News अपने मोबाइल पर पढ़ने के लिए डाउनलोड करें Patrika Hindi News App, Hindi Samachar की ताज़ा खबरें हिदी में अपडेट पाने के लिए लाइक करें Patrika फेसबुक पेज
bho_Deva mai_Deva mai_Deva bho_Deva hne_Deva hne_Deva hne_Deva hne_Deva hne_Deva hne_Deva hin_Deva